অনিয়মের এ যৌথ প্রযোজনা নিয়ে গেল কয়েক মাস ধরেই সোচ্চার চলচ্চিত্র পরিবার। ঢাকাই ছবির ১৪টি জোটের সমন্বয়ে গঠিত বাংলাদেশ চলচ্চিত্র ঐক্যজোট বা বাংলাদেশ চলচ্চিত্র পরিবার যৌথ প্রতারণা বন্ধ করে দেশীয় ছবি ও ইন্ডাস্ট্রিকে রক্ষার জন্য নানা কর্মসূচি পালন করছেন। এরই ধারাবাহিকতায় আগামীকাল রোববার এফডিসিতে বেলা ১১টা থেকে প্রতিবাদ সমাবেশের ডাক দিয়েছেন তারা। সেখানে উপস্থিত থাকবেন চলচ্চিত্রের প্রযোজক, পরিচালক, শিল্পী-কলাকুশলীরা।